《渔梁》
宋代·刘克庄

春泥滑滑雨丝丝，一路阴寒少霁时。
水入陂渠喧似瀑，云从山崦上如炊。
燎衣去傍田家火，炙烛来看野店诗。
落尽梅花心事恶，独搔蓬鬓绕残枝。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。